Med snart kun 100 dage tilbage til årets Nibe Festival er musikprogrammet så småt ved at være på plads. Nibe Festival har allerede offentliggjort internationale navne som Black Eyed Peas og Tom Jones, men også danske artister som Alex Vargas, Dizzy Mizz Lizzy, Jada og Drew Sycamore. Nu kan festivalen løfte sløret for otte nye navne. Det drejer sig om FABRÄK, Aksglæde, Scarlet Pleasure, Statisk, DJ Aligator, Malte Ebert, Blæst og Pind, som vil være at finde i Skalskoven til sommer. - Dagens slip er et godt og gedigent eksempel på, at dansk musik er beriget med masser af nye navne, som allerede har sat sig i en stærk position, eller forventeligt snarligt kommer til det, siger festivalleder og booker Peter Møller Madsen. Årets Nibe Festival finder sted fra 29 juni til 2. juli.
Musikprogrammet til årets Nibe Festival begynder at tage form.